Call of Duty: Advanced Warfare

Call of Duty: Advanced Warfare er et førstepersonsskytespill gitt ut av Activision. Sledgehammer Games utviklet versjonen av spillet for Microsoft Windows, PlayStation 4 og Xbox One, mens High Moon Studios utviklet versjonen for PlayStation 3 og Xbox 360, mens Raven Software spillets flerspillerdel og noen andre moduser. Advanced Warfare er Sledgehammers første Call of Duty-spill hvor de er hovedutvikleren, etter at de var delutvikler for Call of Duty: Modern Warfare 3 sammen med Infinity Ward i 2011.

Spillet ble gitt ut 4. november 2014, men en spesialversjon av spillet ble gitt til de som forhåndsbestilte spillet, og ble sluppet ut 3. november 2014. Spillet ble ikke sluppet ut for Wii U, hvilket betyr at Advance Warfare er det første spillet i serien siden Call of Duty: Modern Warfare 2 som ikke lagde en versjon for Nintendos plattform.

Før utviklingen av Advanced Warfare jobbet Sledgehammer med et action-eventyr spill kalt Call of Duty: Fog of War, som skulle være satt i Vietnamkrigen. Utvikling av Advanced Warfare begynte sent i 2011, hort tid etter at Modern Warfare 3 ble sluppet ut. Spillet ble det første som det ble gjort store forandringer med spillmotoren siden Call of Duty 2. Spillets enspillerdel ansatte Sledgehammer blant annet Troy Baker og Kevin Spacey i spillets ledende roller. Spillets handling er satt i årene 2054 til 2061, og viser Jack Mitchell fra United States Marine Corps og hans samhandlinger med Atlas, en privat militær organisasjon som selger sine tjenester til hvem nå enn som kan betale.

Call of Duty: Advanced Warfare fikk god kritikk og solgte godt, og ble erklært som en forbedring fra sin forgjenger, Call of Duty: Ghosts. Mange kritikere roste spillets grafikk, spillets enspillerdel, som noen kritikere sa var blant de beste i Call of Duty-serien. Spillet vant flere priser og ble ansett som en suksess.

Handlingsreferat 
I år 2054 deltar de amerikanske soldatene Jackson «Jack» Mitchell og menig William «Will» Irons i en militær operasjon, for å hindre en nord-koreansk invasjon av Seoul. De står under kommando av sersjant Cormack. Men under den påfølgende skuddvekslingen blir Will drept og Mitchell mister armen, noe som resulterer i at han blir dimittert fra videre militærtjeneste. Etter å ha deltatt i Wills begravelse, blir Mitchell tilbudt en stilling i Atlas Corporation, et privat militær-selskap, av administrerende direktør Jonathan Irons - Williams far - og han får også en avansert protese-arm for å erstatte den mistede armen.

I mellomtiden begynner en terror-gruppe kalt KVA, ledet av en teknofobisk mann ved navn Joseph «Hades» Chkheidze, å iscenesette en rekke terror-angrep. Atlas blir sendt for å stoppe terroristene. Mitchell, sammen med Gideon, Joker og en rekke andre Atlas-soldater redder den nigerianske statsministeren og kidnapper en KVA-teknolog i Lagos, Nigeria under et toppmøte om teknologi. Innen 2055 har imidlertid KVAs angrep blitt langt mer sofistikerte, og Mitchell og teamet hans klarer ikke å forhindre KVA fra å tvinge frem en atomreaktor-nedsmelting på Bainbridge Island i Washington.

KVA lanserer deretter en rekke samtidige angrep mot ulike atomkraftverk over hele verden, noe som bestråler mange byer. Titusenvis av mennesker blir myrdet i disse angrepene. Dette setter også nasjonale myndigheter, og det militære, i fullt opprør. Atlas fremstår deretter som den dominerende militærstyrken i verden ved å hjelpe sivile som er berørt av angrepene, og holde tilbake KVAs herjinger. Fire år senere, i 2059, blir Mitchell og Gideon sendt til det bestrålte Detroit for å finne Dr. Pierre Danois - KVAs nestkommanderende - som avslører at Hades befinner seg på Santorini, Hellas, hvor flere KVA-ledere skal arrangere en konferanse. Mitchell skader Hades alvorlig. Men før han dør, sier Hades «Irons knows» og gir en databrikke til Mitchell.

Ilona, en tidligere Spetsnaz-agent og nå Atlas-operatør, analyserer databrikken, som beviser at Jonathan Irons var klar over det globale KVA-angrepet. Men Irons lot bevisst disse angrepene finne sted, for å forbedre Atlas sitt rykte og økonomiske fortjeneste. Irons forsøker å få Mitchell og Ilona arrestert, men de slipper unna Atlas-hovedkvarteret. De møter også Mitchells tidligere troppsleder fra militæret, Cormack, som nå er medlem av Sentinel: en multinasjonal arbeidsstyrke som opprinnelig ble opprettet for å undersøke angrepene på KVA-kraftverket. Men må de forsøke å hindre at Atlas tar over verdensherredømme.

Mitchell, Cormack, Ilona og Knox planlegger å infiltrere Irons private bolig i Bangkok. Teamet oppdager at Dr. Danois (nå under aliaset Bellamy) samarbeider med Irons om et prosjekt kalt Manticore. Soldatene oppdager at Manticore faktisk er et biologisk våpen, designet for å angripe DNA til alle mennesker og drepe dem. De eneste unntakene fra dette angrepet, er alle medlemmer av Atlas.

Mottagelse

Kritikk 

Call of Duty: Advanced Warfare fikk mye god kritikk når det ble sluppet ut. Josh Harmon fra Electronic Gaming Monthly ga spillet 9 poeng av 10. Han roste hvordan det spilte, spillets sammenhengende handling, noe bevegelsesmuligheter og dypere spesialisering enn tidligere Call of Duty-spill. Han kritiserte spillets enspillernivådesign, siden han syntes at det var veldig likt det som var i tidligere spill.

Brian Albert fra IGN ga spillet 9,1 av 10 poeng. Han roste at spillet var satt i fremtiden, og sa at det var en ide som viste seg å virke veldig bra, og passet bra i Call of Duty-serien. Albert roste spillets enspiller del, og spesifiserte at Troy Baker og Kevin Spacey var veldig gode i rollene sine. Han roste også kreativiteten i enspillernivåene.

Daniel Tack fra Game Informer ga spillet 9 av 10, og roste spillet for spesialiseringmulighetene og tilpassingsmulighetene, spillets flerspiller del, gode grafikk, gode enspiller og interessante baner.

PlayStation Lifestyle ga spillet 9 av 10 og sa at Sledgehammer Games ga spilleren nye muligheter, og at det var på tide at noen flere utviklere ble med i å lage Call of Duty-serien.

Ludwig Kietzmann fra Joystiq ga spillet 4 av 5. Han like de mange valgmulighetene som ble gitt til spillerne, variasjonen i flerspillerbanene, muligheten til å bevege seg i tre dimensjoner i en større grad, som han mente var libererende, men kritiserete spillet for å være litt vel likt tidligere spill i serien.

Salg
Det ble rapportert i november 2013 at salg av spillet hadde gått ned med 27% siden det forrige spillet i serien, Call of Duty: Ghosts. Spillet var fortsatt det bestselgende spillet i USA i 2014.

Awards 
Spillet vant prisen for «Best Graphics - Technology» i IGNs «Best of 2014»-priser. Det vant også prisen for «Outstanding Realtime Visuals in a videogame» i 2015 fra Visual Effects Society Awards. Spillet ble nominert ved The Game Awards, British Academy Games Awards i 2015, DICE Awards i 2015 og Golden Joystick Awards i 2015.

Referanser

Eksterne lenker 
 

Call of Duty
Windows-spill
PlayStation 4-spill
Xbox One-spill
Videospill utviklet i USA